Diari Oficial de la Generalitat Valenciana


Sumari del DOGV 3200, del 10-03-1998 (1998/1684)

Bases de la convocatòria d’oposició lliure per a cobrir una plaça de sergent de la policia local, la qual figura a l’oferta pública d’ocupació pública per a 1997.
------------------------------------------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1684


Data del document
:   20-01-1998

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * policia
    * concurs administratiu
    * administració local

Bases de la convocatòria d'oposició lliure per a cobrir una plaça de sergent de la policia local, la qual figura a l'oferta pública d'ocupació pública per a 1997. [1998/Q1684]
  
Bases per les quals s'ha de regir la convocatòria d'oposició lliure per a cobrir una plaça de sergent, corresponent al cos de la policia local, que figura a l'oferta d'ocupació pública per a 1997.
  
Primera. Objecte de la convocatòria
  
L'objecte d'aquesta convocatòria d'oposició lliure és la provisió, en propietat, com a funcionari de carrera d'una plaça de sergent de la policia local, que figura a l'oferta d'ocupació pública per a 1997.
  
Aquesta plaça està classificada en el grup C, escala d'administració especial, subescala de serveis especials, classe policia local, i es troba dotada amb els emoluments corresponents al grup C, nivell de complement de destinació 20 i complement específic en quantia de 87.167 pessetes mensuals.
  
Segona. Condicions dels aspirants
  
Per a prendre part en aquesta oposició, els aspirants hauran de complir els requisits següents en la data en què finalitze el termini de presentació de sol·licituds:
  
a) Tenir la nacionalitat espanyola.
  
b) Tenir complits els 18 anys i no excedir dels 55 anys, referides les dues edats al dia en què finalitze el termini de presentació de sol·licituds.
  
c) Estar en possessió del títol de batxiller superior, Formació Professional II o equivalent, o complir les condicions per a obtenir-lo en la data en què finalitze el termini de presentació de sol·licituds. L'equivalència l'haurà de reconéixer l'administració competent en cada cas concret i degudament acreditada en aquest sentit pels aspirants.
  
d) No patir cap malaltia o defecte físic que impedisca l'exercici de les funcions corresponents.
  
e) No trobar-se inhabilitat penalment per a l'exercici de funcions públiques.
  
f) No haver sigut separat mitjançant expedient disciplinari del servei de qualsevol de les administracions públiques.
  
g) Posseir els permisos de conduir de vehicles de les classes A-2 i B-2.
  
Tercera. Sistema selectiu
  
El procés de selecció dels aspirants constarà de les fases següents: oposició i concurs selectiu.
  
La fase d'oposició consistirà en la realització dels exercicis que s'estableixen en aquesta convocatòria, i caldrà una puntuació mínima de cinc puts per a superar-la.
  
Quarta. Sol·licituds
  
En la sol·licitud per a prendre part en aquest procés selectiu, els aspirants faran constar que compleixen tots i cada un dels requisits exigits en la base segona.
  
Caldrà adjuntar a la instància una fotocòpia del document nacional d'identitat i el justificant acreditatiu de l'ingrés dels drets d'examen.
  
Les sol·licituds s'adreçaran al president de la corporació i es presentaran en el termini de 20 dies naturals, comptadors des de l'endemà de la publicació de l'anunci extracte en el Boletín Oficial del Estado, aquest termini es prorrogarà fins el dia hàbil següent, si aquest finalitza en dissabte.
  
Les sol·licituds i la documentació oportuna es presentaran, en dies i hores hàbils, al Registre General d'aquest Ajuntament o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantitat de 1.000 pessetes, que els aspirants han de pagar en el moment de presentar la sol·licitud, les quals no es podran retornar tret del cas que no se'ls admeta per falta dels requisits exigits per a prendre part en l'oposició.
  
Cinquena. Admissió de candidats
  
Una vegada acabat el termini de presentació de sol·licituds, l'alcalde president dictarà una resolució en la qual declararà aprovada la llista d'admesos i d'exclosos, la qual es publicarà en el Butlletí Oficial de la Província i s'exposarà al tauler d'anuncis de la corporació, amb la indicació del termini de reparació que pertoque i que, en els termes de l'article 71 de la Llei 30/1992, de 27 de novembre, es concedeix als aspirants. La publicació d'aquesta resolució serà determinant dels terminis a efecte de possibles impugnacions o recursos.
  
Igualment, es farà pública la llista definitiva d'aspirants admesos i exclosos, i també la composició del tribunal qualificador, el lloc, la data i l'hora en què es constituirà aquest, a l'efecte de realització de les proves de la fase d'oposició, mitjançant la inserció de l'oportú anunci en el Butlletí Oficial de la Província.
  
Sisena. Tribunal qualificador
  
El tribunal qualificador estarà constituït de la manera següent:
  
- President: el de la corporació o membre d'aquest en qui delegue.
  
- Vocals:
  
· Un regidor delegat de Governació.
  
· Un regidor delegat de Personal.
  
· Un regidor en representació dels grups polítics de l'oposició.
  
· Dos representants de la Junta de Personal de l'Ajuntament.
  
· Un representant de l'administració de la Generalitat Valenciana.
  
· Un representant del professorat oficial, designat per l'Institut Valencià de Seguretat Pública.
  
· El suboficial de la policia local d'aquest Ajuntament.
  
· El secretari general de la corporació o funcionari en qui delegue.
  
- Secretària: la graduada social d'aquest Ajuntament.
  
Es designaran suplents per a substituir, en el cas d'absència, els membres del tribunal.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, i estarà facultat per a resoldre qualsevol dubte o incidència que poguera sorgir durant la realització de l'oposició i per a prendre acords i dictar les normes que calguen per al bon ordre i el resultat d'aquest.
  
Si una vegada constituït el tribunal i iniciada la sessió s'absentarà el president, aquest designarà d'entre els vocals concurrents aquell que l'haja de substituir durant l'absència, que podrà ser, en primer lloc, un regidor si n'hi ha i, si de cas hi manca, el vocal amb major jerarquia, antiguitat o edat, per aquest ordre.
  
El tribunal podrà disposar la incorporació al seus treballs d'assessors especialistes, per a totes o algunes de les proves. Aquests assessors col·laboraran amb el tribunal exclusivament en l'exercici de les seues especialitats tècniques.
  
Contra els membres que es designen per a formar part del tribunal s'hi podrà promoure la recusació que s'estableix en l'article 29 de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que recull l'article 28 d'aquest text legal.
  
Els membres del tribunal i també els possibles assessors especialistes, percebran les indemnitzacions que per raó del servei es troben establides en el Reial Decret 236/1988, de 4 de març, en les quantitats disposades per la Resolució de 22 de març de 1993, o en la disposició aplicable en el moment de la realització de les proves selectives.
  
Setena. Publicitat, començament i desenvolupament de les proves
  
Les bases de la convocatòria es publicaran íntegres en el Butlletí Oficial de la Província i l'anunci extracte d'aquestes en el Diari Oficial de la Generalitat Valenciana i el Boletín Oficial del Estado.
  
Els anuncis posteriors es publicaran en el Butlletí Oficial de la Província.
  
El començament del primer exercici s'anunciarà en el Butlletí Oficial de la Província amb una antelació mínima de 15 dies, i en l'anunci s'expressarà el dia, l'hora i el lloc on es farà.
  
El començament dels altres exercicis s'anunciarà, si escau, únicament al tauler d'anuncis de l'ajuntament.
  
L'ordre d'actuació dels aspirants en aquells exercicis en què no puguen actuar conjuntament, s'iniciarà per aquells que el primer cognom comence per la lletra P, d'acord amb el sorteig verificat a l'efecte. Als opositors se'ls convocarà per a cada exercici en crida única. Salvant casos de força major degudament justificats i apreciats lliurement pel tribunal, la no-presentació dels aspirants a qualsevol dels exercicis obligatoris en el moment de la crida, determinarà automàticament la pèrdua del dret a participar en aquest i en els següents, per la qual cosa quedarà exclòs del procés selectiu.
  
El tribunal podrà requerir als aspirants, en qualsevol moment, que n'acrediten la identitat, per a la qual cosa han de portar el document nacional d'identitat.
  
El tribunal, tret de raons que justifiquen el contrari, adoptarà les mesures oportunes per a garantir que els exercicis es corregisquen sense conéixer la identitat de l'aspirant. Seran exclosos del procés selectiu aquells opositors on als fulls de l'examen figuren noms, trets, marques o signes que permeten conéixer la identitat d'aquests.
  
Vuitena. Procediment de selecció
  
 Fase d'oposició.
  
1. Proves prèvies
  
Abans d'iniciar les proves físiques i les de coneixement del temari, es realitzarà les proves prèvies següents:
  
Primera
  
Reconeixement mèdic: els aspirants hauran d'aportar un certificat mèdic realitzat expressament segons el quadre d'exclusions mèdiques per a torn lliure establit en l'annex II de l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana, a les proves físiques, psicotècniques i reconeixement mèdic.
  
Segona
  
Prova psicotècnica: d'aptituds mentals i de personalitat, de conformitat amb l'Ordre de 5 de desembre de 1994, de la Conselleria d'Administració Pública.
  
Tant la prova psicotècnica com el reconeixement mèdic seran eliminatòries i es qualificaran com a apte o no apte.
  
2. Primer exercici. Proves físiques. De caràcter obligatori i eliminatori.
  
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i les marques mínimes del qual seran les següents, segon el quadre d'edats:
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
Proves:
  
1. Carrera de resistència 1.000 metres.
  
2. Salt de longitud amb carrera.
  
3. Natació 50 metres.
  
4. Prova de resistència abdominal en un temps no superior als 90 segons, que s'haurà de fer sota les condicions següents:
  
a) Posició inicial: estés supí (gitat d'esquena), amb les mans entrellaçades per darrere del cap i els genolls flexionats a 90º, aproximadament.
  
b) No hi ha cap punt de suport per als peus.
  
c) A cada repetició, l'aspirant haurà de pujar el tronc fins la vertical, mantenint les mans entrellaçades darrere del cap i tornar a la posició inicial, tot i que no caldrà que a regió dorsal de l'espatla contacte amb el terra a cada repetició.
  
d) La velocitat d'execució no és important, per al qual cos a el temps serà raonablement ample, sense excedir en cap cas dels 90?.
  
e) Dins del temps concedit per a la realització de la prova (màxim 90?), l'aspirant podrà realitzar parades breus de recuperació.
  
f) Es comptabilitzaran totes les repeticions correctes efectuades durant el temps de durada de la prova.
  
La qualificació d'aquest exercici serà d'apte o no apte, i haurà de superar com a mínim tres de les proves per a ser declarat apte.
  
3. Segon exercici. Ortogràfic i de composició. de caràcter obligatori i eliminatori.
  
Realització de dos supòsits: el primer consistirà en l'execució d'un dictat elegit per sorteig en presència dels aspirants. El segon serà d'estructura i composició, en el qual els aspirants hauran de desenvolupar el tema que s'assenyale pel tribunal, sobre temes de qüestions d'actualitat i de coneixement general, l'extensió del qual no haurà de ser inferior a tres folis ni superior a quatre, a una sola cara, a fi de valorar l'ortografia, al sintaxi i la lògica de l'exposició.
  
La qualificació d'aquest exercici serà de 0 a 10 punts, i per a superar-lo s'haurà d'obtenir un mínim de 5 punts.
  
4. Tercer exercici. Supòsit policial. De caràcter obligatori i eliminatori.
  
Consistirà en la realització d'una prova pràctica, amb una durada màxima de 90 minuts, que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policial sobre activitats, funcions i serveis propis de l'ocupació a la qual s'oposita. Es valorarà el desenvolupament i l'exposició de les actuacions i les mesures policials que calguen adoptar en matèria de distribució de personal, mitjans materials, seguretat ciutadana i vial i actuacions complementàries, i unes altres que siguen necessàries per ala realització del supòsit.
  
Es podran adjuntar o fixar sobre el plànol que aportarà el tribunal les dades gràfiques o representatives de les actuacions policials o distribució de mitjans que servisquen per a la millor resolució d'aquest.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar aquest.
  
5. Quart exercici. Test de cultura policial. De caràcter obligatori i eliminatori.
  
Consistirà a contestar correctament, per escrit, un qüestionari de 100 preguntes tipus test, relacionat amb temes professionals de policia (dret constitucional, dret administratiu, bans i ordenances municipals, policia local, dret penal, dret processal, policia de trànsit i circulació, i psicologia), el temari del qual figura com a annex a aquestes bases.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar aquest.
  
6. Cinqué exercici. valencià. De caràcter obligatori i no eliminatori.
  
Consistirà a traduir del valencià al castellà i viceversa, un text proposat pel tribunal en un temps a determinar per ell mateix.
  
Aquest exercici es qualificarà de 0 a 2 punts i no serà eliminatori.
  
Novena. Qualificació final, relació d'aprovats i proposta de nomenament
  
La qualificació final es determinarà per la suma de les puntuacions obtingudes en cada un dels exercicis.
  
El tribunal no podrà aprovar ni declarar que ha superat l'oposició lliure un nombre d'aspirants superior al de les places convocades.
  
El tribunal formularà a l'Alcaldia la proposta de l'aspirant que, havent superat la fase d'oposició, i després de la presentació dels documents exigits en la base desena, haja d'incorporar-se a l'Institut Valencià de Seguretat Pública per a la realització del curs teòric i pràctic.
  
Deu. Curs teòric i pràctic
  
L'aspirant proposat s'incorporarà a l'Institut Valencià de Seguretat Pública per a realitzar un curs teòric i pràctic, de caràcter selectiu, amb una durada de dos mesos. Durant al realització del curs, l'aspirant serà nomenat funcionari en pràctiques, i percebrà les retribucions corresponents a aquest tipus de funcionaris, de conformitat amb el Decret 11/1992, del Govern Valencià i amb el Reial Decret 456/1986, de 10 de febrer.
  
Una vegada superat el curs teòric i pràctic, l'Institut Valencià de Seguretat Pública ho comunicarà a l'Alcaldia a l'efecte del nomenament que haurà d'efectuar-se en el termini màxim de 15 dies, comptadors des de la notificació de l'Institut Valencià de Seguretat Pública.
  
Si l'aspirant no supera el curs de selecció i formació, podrà incorporar-se al curs immediatament posterior. Si no supera aquest segon curs, quedarà definitivament decaigut en el dret.
  
Onze. Presentació de documents
  
En el termini de 20 dies, comptadors des de la publicació de la llista d'aprovats a què fa referència la base anterior, l'aspirant proposat haurà de presentar els documents acreditatius de capacitat i els requisits exigits a la base segona:
  
a) Certificat de naixement, expedit pel Registre Civil corresponent.
  
b) Fotocòpia de la titulació exigida a la qual s'hi adjuntarà l'original per a la compulsa o el justificant d'haver pagat els drets per a l'expedició, sense perjudici de presentar-la posteriorment. Si aquests justificants o documents estigueren expedits després de la data en què va acabar el termini de presentació d'instàncies, haurà de justificar el moment en el qual va concloure els estudis.
  
c) Declaració jurada de no haver sigut separat mitjançant expedient disciplinari del servei de qualsevol administració pública ni trobar-se inhabilitat per a l'exercici de funcions públiques.
  
d Certificat negatiu del Registre General de Penats i Rebels, amb referència a l data d'acabament de les proves selectives. Declaració jurada de no trobar-se incurs en causa d'incapacitat.
  
e) Declaració jurada de no trobar-se incurs en causa d'incapacitat o incompatibilitat pel que fa a les lleis vigents.
  
f) Fotocòpia dels permisos de conducció de vehicle de les classes A-2 i B-2, a la qual s'hi adjuntarà l'original per a compulsar-la.
  
El qui tinguera la condició de funcionari o contractat en règim laboral per organismes públics estaran exempts de justificar les condicions i requisits exigits i acreditats per a obtenir el seu nomenament anterior, i haurà de presentar un certificat del ministeri, corporació local o organisme públic del qual depenga, justificativa de la seua condició de funcionari o contractat en règim laboral i de totes aquelles circumstàncies que consten al full de serveis d'aquest.
  
Si dins el termini indicat, i tret de casos de força major, no hi presenta la documentació indicada o després d'examinar els documents es dedueix que manquen d'algun dels requisits assenyalats en la base segona, no podran ser nomenats i romandran anul·lades les actuacions, sense perjudici de la responsabilitat en què haja pogut incórrer per falsedat en la instància on sol·licitava prendre part en l'oposició. En aquest supòsit, el tribunal formularà una proposta a favor dels aspirants que després d'haver aprovat els exercicis de l'oposició que s'hi ha fet, pogueren cabre en el nombre de places convocades, a conseqüència de l'anul·lació esmentada.
  
Dotze. Presa de possessió
  
Una vegada nomenat definitivament sergent d'aquest Ajuntament, haurà de prendre possessió del seu càrrec en e termini d'un mes, comptador des de l'endemà de la notificació del nomenament. Si per una causa no justificada no prenguera possessió del seu càrrec en el termini que s'ha concedit, serà declarat cessant, amb la pèrdua de tots els drets que es deriven del procés selectiu i els corresponents nomenaments.
  
Tretze. Legislació aplicable
  
En tot allò no previst en aquestes bases caldrà atenir-se a allò que s'estableix en les lleis 30/1984, de 2 d'agost, i 7/1985, de 2 d'abril; Reial Decret Legislatiu 781/1986, de 18 d'abril; Reial Decret 365/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, Llei de la Generalitat Valenciana 2/1990, de 4 d'abril; Decret 11/1992, de 16 de gener, del Consell de la Generalitat Valenciana; Ordre de 16 de gener de 1993, del conseller d'Administració Pública, mitjançant al qual es desplega el decret anterior; Ordre de 5 de desembre de 1994, de la Conselleria d'Administració Pública, i la resta de disposicions aplicables i concordants.
  
Catorze. Impugnació de la convocatòria i les bases d'aquesta
  
La convocatòria, les bases d'aquesta i tots els actes administratius que es deriven d'aquesta i de l'actuació del tribunal, podran ser impugnats per les persones interessades en els casos i en la forma establida en la legislació vigent.
  
Quinze. Incidències
  
El tribunal queda facultat per a resoldre les incidències i els dubtes que s'hi presenten, i haurà de prendre els acords necessaris per al bon ordre de l'oposició lliure en tot allò no previst en aquestes bases.
  
Petrer, 20 de gener de 1998.- L'alcalde: José A. Hidalgo López.
  
ANNEX
  
Dret constitucional
  
Tema 1. Organització política de l'estat espanyol. Classe i forma d'estat. Organització territorial de l'estat. Relacions entre el Govern i les Corts Generals.
  
Tema 2. La corona: funcions constitucionals del rei. Successió i regència. La ratificació.
  
Tema 3. La Constitució espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Dret administratiu
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures dels policies locals. Adquisició i pèrdua de la condició de funcionari.
  
Tema 13. Responsabilitat dels funcionaris. Reglament de règim disciplinari. Incoació d'expedients.
  
Tema 14. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 15. La revisió administrativa de l'acte administratiu. Procediments i límits de la revisió. Recursos: reposició, alçada i revisió. El recurs contenciós administratiu.
  
Bans i ordenances municipals
  
Tema 16. Obligacions i competències dels ajuntaments. Les ordenances municipals. Els bans d'alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 18. Focs d'artifici, classes d'artificis pirotècnics. Muntatge d'espectacles. Distància dels focs i protecció personal. Reglament d'Explosius, Reial Decret 2.114/1978 i Ordre Ministerial de 20 d'octubre de 1988.
  
Tema 19. Activitats molestes, insalubres, nocives i perilloses.
  
Tema 20. Reglamentació en matèria d'autos taxi i autos turisme. Documentació necessària d'aquests vehicles, requisits, tarifes, competència.
  
Tema 21. Via pública: revetles, guals, tendals, instal·lació de taules i cadires, contenidors, grues i material de construcció. Òrgan competent per a la seua autorització. Sancions.
  
Tema 22. Venda ambulant. Reial Decret 1.010/1985, de 5 de juny. Modalitats de venda ambulant. Requisits.
  
Tema 23. Normativa relacionada amb usos i activitats.
  
Tema 24. Ordres ministerials de mendicitat. Llocs d'acollida. Obligació de les administracions públiques. Aspectes legals.
  
Policia Local
  
Tema 25. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 26. La policia local: conceptes previs. Missions i objectius. Estructura orgànica i funcional.
  
Tema 27. El binomi policia local-ciutadà: conceptes previs, relació i finalitat. Suports ètics. Normes d'actuació.
  
Tema 28. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 29. La Llei 2/1990, de Coordinació de la Policia Local de la Comunitat Valenciana. Disposicions generals. L'estructura i l'organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Finalitats i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Dret penal
  
Tema 31. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 32. Delictes contra les persones: homicidi, avortament, lesions i disposicions en general.
  
Tema 33. Delictes contra la llibertat sexual: agressions sexuals; abusos sexuals, assetjament sexual, de l'exhibicionisme i provocació sexual; prostitució.
  
Tema 34. Delictes contra el patrimoni. Robatoris i furts: definició i diferències.
  
Tema 35. Delictes comesos pels funcionaris públics en l'exercici dels seus càrrecs: de la prevaricació, i altres comportaments injustos; de la infidelitat en la custòdia dels documents. Violació de secrets.
  
Tema 36. Desobediència i denegació d'auxili; de l'abandó de la destinació i de l'omissió del deure de perseguir delictes; suborn, malversació.
  
Dret processal
  
Tema 37. Llei Orgànica Reguladora del Procediment d'habeas corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 38. El procés: concepte, objecte, finalitat, tipus o sistemes. Dret processal penal: concepte, característiques, origen i fonts.
  
Tema 39. De l'entrada i registre en un lloc tancat. De la comprovació del delicte i indagació del delinqüent.
  
Tema 40. Presó provisional, llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia de trànsit i circulació
  
Tema 41. El codi de circulació vigent: nocions prèvies. Tipificació de les principals infraccions.
  
Tema 42. Quadre d'infraccions més habituals en matèria de circulació urbana. Infraccions de trànsit que constitueixen delicte. Procediment sancionador vigent.
  
Tema 43. Normes generals de circulació: assegurança obligatòria. Codi de circulació.
  
Tema 44. Nivells sonors permesos en vehicles i infracció a aquests. Inspecció tècnica de vehicles. Vehicles especials. Altres infraccions al codi circulatori.
  
Tema 45. La circulació. Vigilància i regulació de la circulació. Ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals.
  
Tema 48. El transport escolar. Legislació aplicable. Disposicions legals sobre transport de la Conselleria d'Obres Públiques, Urbanisme i Transports.
  
Tema 49. Els accidents de trànsit: concepte i consideracions prèvies. Les causes d'aquests. Classes i fases.
  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcholímetres: descripció general i forma d'actuar.
  
Tema 51. Persones obligades a sotmetre's a la prova de detecció. Infracció a la Llei de Seguretat Viària, que comporta l'obligació de la prova.
  
Tema 52. Reial Decret Legislatiu 3.390/1990, de 2 de març. Text articulat de la Llei sobre el Trànsit, Circulació de Vehicles de Motor i Seguretat Viària.
  
Psicologia
  
Tema 53. El comandament. Concepte. Qualitats. Trets. Regles bàsiques per a l'exercici del comandament. Activitats més característiques del comandament.
  
Tema 54. Característiques del comandament. Funcions del comandament. Estils de comandament. Aspectes que distingeixen el bon cap. Metodologia del comandament.
  
Tema 55. Presa de decisions. El procés de decisió. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 57. Tècniques per a controlar situacions difícils. La reunió està a punt de ser incontrolable; s'aparta de l'objectiu. El grup: no es comunica; refusa acceptar les conclusions del director. Els participants discuteixen fermament entre ells.
  
Tema 58. Principis de disciplina efectiva. Responsabilitat del comandament. Com a representant del comandament director; com a instructor; com a tècnic; com a administrador. Deures per raó del càrrec amb els subordinats. Deures amb la seua organització.
  
Tema 59. Tipus d'ordres. Ordre terminant, tipus de sol·licitud, ordre suggerida, escrita, verbal, petició de voluntaris, causes de la mala interpretació d'ordres. Comprovació de l'execució de les ordres.